Laura Cosoi va aduce pe lume cel de-al patrulea copil al său și al soțului ei. Artista încă nu a făcut public sexul bebelușului, deși l-a aflat de ceva timp.
Încă de când a adus pe lume primul copil, Laura Cosoi a decis să fie mama a câți copii îi va dărui Dumnezeu. Actrița nu vede vârsta ei și a soțului ca pe un impediment, ba din contră. Aceasta se bucură că, la peste 40 de ani, încă își poate mări familia, mai ales că și cele trei nașteri de până acum au fost ușoare.
"Am născut foarte ușor și natural de fiecare data și cred că asta ne-a încurajat să mergem mai departe. Întotdeauna am spus că atâția copii câți ne dă Dumnezeu, îi vom primi și se pare că Dumnezeu e foarte bun cu noi. Deși avem vârstele pe care le avem, atât eu, cât și Cosmin, casa continua să se umple de copilași", a declarat Laura Cosoi pentru TV Mania.
Diferențele de vârstă dintre ei nu sunt prea mari și, chiar dacă primul copil va împlini șase ani, încă are nevoie de multă atenție din partea mamei sale. Aceasta trebuie să se împartă între carieră și familie, timp în care, trebuie să se pregătească și pentru nașterea celui de-al patrulea copil.
Cu toate că are foarte multe lucruri de făcut și depune efort, pentru a face totul ca la carte, Laura Cosoi nu consideră că este o mamă eroină.
"Pur și simplu, așa a fost să fie, să mi se întâmple și mă bucur de fiecare etapă a vieții mele, de copiii mei, care sunt minunați. Avem noroc cu fetițele noastre, pentru că sunt foarte dulci, cuminți și înțelegătoare și, mai mult decât orice, sunt sănătoase, ceea ce e cel mai important", a mai spus actrița.
Sursa: Tabu.RO